מה זה TEMPEST?
מערכת מזג אוויר אישית
לצערנו, זה שאנחנו כבר באמצע נובמבר לא באמת אומר שהחורף כבר כאן. אם גם אתם מאסתם בתחזיות מזג האוויר הלא ברורות של החזאים בערוצים השונים ואתם מעדיפים לנסות ולהיות ״אדונים לגורלכם״, למה שלא תקימו תחנת חיזוי בבית שלכם? TEMPEST היא מערכת מזג אוויר אישית המורכבת מרכיב סולארי שניתן להתקין בתוך דקות ספורות בכל חצר/מרפסת, ואפליקציה תואמת שמסתנכרנת עם מודל אירופאי מוכר לחיזוי מזג האוויר. הרכיב הפיזי קולט את הנתונים מהשטח באמצעות חיישני תאורה, לחות, גשם, לחץ, רוח וטמפרטורה כמובן, שיחד יספקו לכם תחזית נקודתית לאיזור שבו אתם מתגוררים. בנוסף, ניתן לממשק את המערכת עם התקני בית חכם למיניהם במתכונת IFTTT, ולהגדיר למשל שאם ירד גשם ביום מסוים – אפשר לבטל על הפעלת הממטרות, או לחילופין תקבלו תזכורות לסמארטפון שמומלץ להימרח היום באופן תדיר קרם הגנה מכיוון שקרינת ה-UV חזקה מהרגיל.
TEMPEST היא מערכת מזג אוויר אישית.